Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 3/13/7710	Stará Ľubovňa, 24.6.2013
EEČ : 2-59-84-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX 
	sídlo organizácie: XXXXX, 
Obsahom zmieru je:
Nároky poškodených XXXXX a XXXXX vo výške 1.077,90 € boli uspokojené a obvinený im uvedenú sumu zaplatil dňa 20.05.2013. Bolestné si budú poškodení uplatňovať u poisťovne UNION a.s. 
Poškodená VšZP a.s. si bude nárok za poskytnutú zdravotnú starostlivosť uplatňovať u poisťovne UNION a.s.

Podľa § 224 ods. 1 Trestného poriadku obvinený XXXXX zložil na verejnoprospešné účely sumu vo výške 200,- €, za ktorej adresáta určil Občianske združenie „Rodičovské združenie pri Základnej škode s materskou školou v Brehoch“,  Brehy, XXXXX Žarnovica, číslo účtu 0411805428/0900 Slovenská  sporiteľňa a.s. 

Podľa § 224 ods. 2 Trestného poriadku 50 %-ný podiel z uvedenej sumy, t.j. sumu 100,- € určil štátu na peňažnú pomoc poškodeným podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ St.Ľubovňa pod spisovou značkou ORP-2/DI-SL-2013.
Obvinený XXXXX dňa 03.12.2012 okolo 07.00 hod. riadil osobné motorové vozidlo zn. Fiat Stilo ev. čísla ZC-905AT po ceste I/77 km 13,00, pričom medzi obcou Nižné Ružbachy a Podolínec pri prejazde ľavotočivou zákrutou neprispôsobil rýchlosť jazdy stavu a povahe vozovky a poveternostným podmienkam, na zasneženej vozovke dostal s vozidlom šmyk a s vozidlom prešiel do protismeru, kde pravou bočnou časťou vozidla narazil do prednej časti oprotiidúceho vozidla zn. Škoda Octavia, ev. čísla SL-005AI a jeho vodič XXXXX pri nehode utrpel podľa znaleckého posudku zlomeninu IX. rebra vľavo s dobou liečenia 4 až 6 týždňov bez práceneschopnosti a spolujazdkyňa XXXXX utrpela podľa znaleckého posudku pomliaždenie prednej steny hrudníka a zlomeninu môstika s dobou liečenia a práceneschopnosti od 03.12.2012 do 20.01.2013.

Odôvodnenie: 
	Uznesením povereného príslušníka PZ, Okresného dopravného inšpektorátu XXXXX sp. zn. ORP-2/DI-SL-2013 zo dňa 02.01.2013 bolo podľa § 199 ods. 1 Trestného poriadku začaté trestné stíhanie  a podľa § 206 ods. 1 Trestného poriadku vznesené obvinenie  XXXXX pre prečin ublíženia na zdraví  podľa § 158  Trestného zákona. 

Podľa ustanovení § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 158 Trestného zákona možno za prečin  ublíženia na zdraví  uložiť trest odňatia slobody až na jeden rok.

Po skončení vyšetrovania poverený príslušník PZ predložil na tunajšiu okresnú prokuratúru dňa 11.04.2013 vyšetrovací spis s návrhom na schválenie zmieru, s ktorým sa dozorujúci prokurátor stotožnil.

Následne bola na Okresnom súde v XXXXX, so súhlasom dozorujúceho prokurátora zo dňa 23.04.2013, vykonaná mediácia, počas ktorej obvinený a obaja poškodení, štatutárny zástupca VšZP po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku, obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 06.06.2013 uzatvoril s poškodenými dohodu o uzatvorení zmieru. 

	Z uzatvorenej dohody je zrejmé, že nároky poškodených XXXXX a XXXXX vo výške 1.077,90 € boli uspokojené a obvinený im uvedenú sumu zaplatil dňa 20.05.2013. Bolestné si budú poškodení uplatňovať u poisťovne UNION a.s. Poškodená VšZP a.s. si bude nárok za poskytnutú zdravotnú starostlivosť uplatňovať u poisťovne UNION a.s.

	Obvinený XXXXX zložil na verejnoprospešné účely sumu vo výške 200,- €, za ktorej adresáta určil Občianske združenie „Rodičovské združenie pri Základnej škode s materskou školou v Brehoch“,  Brehy, XXXXX Žarnovica, číslo účtu 0411805428/0900 Slovenská  sporiteľňa a.s. , 50 %-ný podiel z uvedenej sumy, t.j. sumu 100,- € určil štátu na peňažnú pomoc poškodeným podľa osobitného zákona.

Zo zápisnice o výsluchu obvineného vyplýva,  že obv.  XXXXX pracuje ako stavby vedúci Pienstav-u s.r.o. XXXXX  s čistým mesačným príjmom 900,- €, zároveň je vlastníkom osobného motorového vozidla a čiastočným vlastníkom domu. Uvedené skutočnosti týkajúce sa jeho majetkových pomerov obvinený potvrdil aj pri vykonaní mediácie. Taktiež uviedol, že dopravnú nehodu včas nahlásil poisťovni. Z miesta trvalého bydliska a zamestnávateľom je  hodnotený kladne. Podľa odpisu z registra trestov  doposiaľ nebol súdne trestaný, vo výpise z evidenčnej karty vodiča má 5 záznamov za priestupky v doprave.

	Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor